De fleste personer bør sænke deres ligevægtsindtag med omkring 500-1000 kcal, alt efter hvor hurtigt man ønsker at tabe sig. Dog må du huske ikke at sætte det så lavt, at du sulter dig selv, da dette kan medføre overspisning. [popover id=ref6]
Hvad der virker, og hvad der ikke gør, kan være meget individuelt. Nogle generelle råd er at:
Det kan være nyttigt at planlægge dine måltider i starten, da det kan være svært at mærke sult og mæthed ordentligt.
Generelt er det også en god ide at spise mere frugt og grønt, da dette mætter godt og har lavt indhold af kalorier. Men ligegyldigt om du gør dette er ej, så kan du altså stadig tabe dig.
I princippet kan du spise lige, hvad du vil så længe du er i kalorieunderskud, men for at undgå at være sulten, så er det en god idé at spise fødevarer, som har lavt kalorieindhold, men er fyldt med protein og fibre, som f.eks. kylling, fisk og fuldkorn.
Forsøg at drikke mindst to liter væske om dagen.
Prøv at vente mindst 15-20 minutter før du får dig mere mad ved et måltid, da det tager hjernen noget tid at finde ud af, om du er mæt eller ej. [popover id=ref7]
Du spørger måske dig selv, hvad den bedste kur til vægttab er. Der er masser af kure derude, men det er vigtigt at understrege, at nogle slankekure kan være farlige, som måske siger, at du skal skære fødevarer ud, der ellers hjælper dig med at få en ernæringsmæssig balance.
Spørg altid en læge, hvis du ikke er sikker på, hvordan du starter et vægttab og hvad du kan spise - og husk, at hvis en kur lyder for god til at være sandt, så er den det sikkert også.